PATVIRTINTA

 UAB „Grinda“ direktoriaus

 2017-03-14 įsakymu Nr. V-34

**SUPARASTINTO MAŽOS VERTĖS**

 **FRONTALINIO KRAUTUVO SVĖRIMO SISTEMOS** **PIRKIMO SĄLYGOS**

1. Uždaroji akcinė bendrovė „Grinda“, įmonės kodas 120153047, Eigulių g. 32, LT-03150 Vilnius, tel. (8 5) 215 2089, faksas (8 5) 215 2104, atlieka supaprastintą mažos vertės **pirkimą,** skelbiamą centrinės viešųjų pirkimų informacinės sistemos (toliau – CVP IS) priemonėmis dėl **frontalinio krautuvo svėrimo sistemos (**toliau – Prekė**)** įsigijimo.
2. Pirkimo objektas aprašytas techninėje specifikacijoje (1 priedas).
3. Prekės kiekis – 1 vnt.
4. Prekė pristatoma per 14 kalendorinių dienų nuo sutarties pasirašymo dienos.
5. Pristatymo vieta – Eigulių g. 32, Vilnius.
6. Sutartį planuojama sudaryti 24 (dvidešimt keturių) mėnesių laikotarpiui.
7. Pirkimo metu tiekėjų kvalifikacija nebus tikrinama.
8. Pasiūlymo galiojimo užtikrinimas nereikalaujamas.
9. Sutarties įvykdymo garantija – 3 proc. bendros sutarties vertės netesybos.
10. Tiekėjo pasiūlyme turi būti:
	1. Užpildytas pasiūlymas pagal pasiūlymo formą (2 priedas).
	2. Jungtinės veiklos sutarties kopija, jeigu pasiūlymą teikia ūkio subjektų grupė.
	3. Įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, kopija (taikoma, kai pasiūlymą patvirtina ne įmonės vadovas, o įgaliotas asmuo).
11. Pasiūlymą Tiekėjai turi pateikti pagal pridedamą formą (2 priedas). Pasiūlymai bus vertinami pagal ***mažiausios kainos kriterijų***.
12. Pirkimo objektas neskaidomas į dalis. Tiekėjai privalo siūlyti visą pirkimo objekto apimtį.
13. Elektroninis pasiūlymas turi būti pateiktas **CVP IS** **priemonėmis** lietuvių kalba. Pasiūlymai, pateikti popierinėje laikmenoje, vokuose, bus grąžinami neatplėšti tiekėjams ar grąžinami registruotu laišku. Su užsienio kalbomis pateikiamais dokumentais pasiūlyme turi būti pateiktas jų vertimas į lietuvių kalbą. Sertifikatai, atestatai bei kiti kompetentingų institucijų išduoti dokumentai gali būti pateikti originalia anglų kalba, kartu neteikiant jų vertimo į lietuvių kalbą. Pateikiami skenuoti dokumentai elektroninėje formoje.
14. Tiekėjas, teikdamas pasiūlymą, turi nurodyti, kuri tiekėjo pateikiama informacija yra konfidenciali. **Konfidenciali informacija turi būti pateikiama atskiruose dokumentuose (bylose) su žyma “Konfidencialu”**. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai. Dalyvių reikalavimu, perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią.
15. **Elektroninėmis priemonėmis pasiūlymus gali teikti tiktai tiekėjai registruoti CVP IS** ([https://pirkimai.eviesiejipirkimai.lt/). Registracija CVP IS yra nemokama.](https://pirkimai.eviesiejipirkimai.lt/)
16. Tiekėjas (fizinis ar juridinis asmuo) gali pateikti perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar ūkio subjektų grupės dalyvis (jungtinės veiklos sutarties šalis). Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės dalyvis (jungtinės veiklos sutarties šalis), kitame pasiūlyme nebegali būti subtiekėjas.
17. Perkančioji organizacija neleidžia pateikti alternatyvių pasiūlymų. Dalyviui pateikus alternatyvų pasiūlymą (alternatyvius pasiūlymus), jo pasiūlymas ir alternatyvus pasiūlymas (alternatyvūs pasiūlymai) bus atmesti.
18. Tiekėjas prisiima visus kaštus, susijusius su pasiūlymo rengimu ir įteikimu, perkančioji organizacija nėra atsakinga ar įpareigota dėl šių kaštų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.
19. **Pasiūlymas CVP IS priemonėmis** turi būti pateiktas **iki skelbime (teiktame CVP IS priemonėmis) nurodyto laiko.**
20. Pasiūlyme tiekėjas turi nurodyti jo galiojimo terminą. Pasiūlymas turi galioti 90 dienų nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 90dienų nuo pasiūlymų pateikimo termino pabaigos.
21. Į pasiūlymo kainą turi būti įskaičiuoti visi galimi Tiekėjo mokesčiai ir išlaidos. Perkančioji organizacija pasilieka teisę derėtis arba nesudaryti pirkimo sutarties dėl jai nepriimtinos kainos ar kitų pasiūlymo charakteristikų.
22. Siūlomos kainos turi būti išreikštos eurais. Jeigu pasiūlymuose kainos nurodytos kita valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutos santykio Europos centrinis bankas neskelbia, – pagal Lietuvos banko skelbiamą orientacinį euro ir užsienio valiutos santykį paskutinę pasiūlymų pateikimo termino dieną.
23. Kol nepasibaigė pasiūlymų priėmimo terminas, dalyvis gali pakeisti ar atšaukti pateiktą savo pasiūlymą. Apie pasiūlymo pakeitimą ar atšaukimą dalyvis privalo pranešti perkančiajai organizacijai raštu iki pasiūlymų pateikimo termino pabaigos **CVP IS priemonėmis**.
24. Perkančioji organizacija reikalauja, kad dalyvis savo pasiūlyme nurodytų, kokius subtiekėjus jis ketina pasitelkti. Šis reikalavimas nekeičia pagrindinio dalyvio atsakomybės dėl numatomos sudaryti pirkimo sutarties įvykdymo.
25. Susipažinimo su CVP IS priemonėmis gautais pasiūlymais procedūra įvyks **45 minutėmis** vėliau nei pasiūlymo pateikimo terminas, nurodytas CVP IS, UAB „Grinda“ patalpose, adresu Eigulių g. 32, Vilniuje, 101 kabinete, Viešųjų pirkimų komisijos posėdyje, kuris vyks po pasiūlymų pateikimo termino.
26. Susipažinimo su elektroninėmis priemonėmis gautais pasiūlymais procedūroje tiekėjai arba jų atstovai nedalyvauja.
27. Dalyvių pateikti pasiūlymai ir pasiūlytos kainos nagrinėjami konfidencialiai, nedalyvaujant dalyviams arba jų atstovams. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį kitų prašomų dokumentų ar jų nepateikė, Perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš perkančiosios organizacijos dienos.
28. Perkančioji organizacija gali prašyti, kad dalyvis patikslintų, papildytų, paaiškintų savo pasiūlymą, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Perkančioji organizacija, pasiūlymo vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvio per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis. Viešųjų pirkimų komisija turi teisę derėtis su dalyviais dėl pateikto pasiūlymo kainos, t. y. kai tiekėjo kaina per didelė, nepriimtina Perkančiajai organizacijai. Tuo atveju, jei bus deramasi su pasiūlymą pateikusiu dalyviu dėl kainos, negalima keisti suderėto rezultato, užfiksuoto derybų protokole.
29. Pasiūlymas bus atmestas, jeigu:
	1. Dalyvis per nurodytą terminą neištaiso aritmetinių klaidų ir (ar) nepaaiškina pasiūlymo.
	2. Pasiūlymas neatitinka pirkimo dokumentuose nustatytų reikalavimų.
	3. Visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos.
	4. Bus nustatyta, kad dalyvis savo pasiūlyme pateikė melagingą informaciją.
	5. Perkančioji organizacija nurodytu terminu tiekėjas nepatikslino, nepapildė ar nepaaiškino pasiūlymo ar pirkimo dokumentuose nurodytų kartu su pasiūlymu teikiamų dokumentų.
30. Pirkimo metu kylančius ginčus reglamentuoja Viešųjų pirkimų įstatymo V skyrius.
31. Neatmesti pasiūlymai bus vertinami pagal mažiausios kainos kriterijų.
32. Perkančioji organizacija norėdama sudaryti pirkimo sutartį, turi:
	1. Pagal pirkimo dokumentų nurodytus pasiūlymų vertinimo kriterijus nustatyti pasiūlymų eilę ir priimti sprendimą sudaryti sutartį su laimėtoju.
	2. Nedelsiant pranešti kiekvienam pasiūlymą pateikusiam dalyviui apie nustatytą pasiūlymų eilę ir sprendimą sudaryti sutartį su laimėtoju, o dalyviams, kurių pasiūlymai neįrašyti į šią eilę – ir jų pasiūlymų atmetimo priežastis.
33. Tais atvejais, kai pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas dalyvis, kurio pasiūlymas elektroninėmis priemonėmis pateiktas anksčiausiai.
34. Jeigu dalyvis, kuriam buvo pasiūlyta pasirašyti pirkimo sutartį (3 priedas), raštu arba CVP IS priemonėmis atsisako ją pasirašyti arba iki perkančiosios organizacijos nurodyto laiko neatvyksta pasirašyti pirkimo sutarties, arba atsisako pasirašyti pirkimo sutartį pirkimo dokumentuose nustatytomis sąlygomis, laikoma, kad jis atsisakė pasirašyti pirkimo sutartį. Tuo atveju perkančioji organizacija siūlo pasirašyti pirkimo sutartį dalyviui, kurio pasiūlymas pagal patvirtintą pasiūlymų eilę yra pirmas po dalyvio, atsisakiusio pasirašyti pirkimo sutartį.
35. Perkančiosios organizacijos ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti perduodami raštu lietuvių kalba. Perkančioji organizacija visus gautus klausimus ir visus atsakymus į juos, visus kitus pirkimo dokumentų paaiškinimus ir patikslinimus talpins **CVP IS**, kur yra talpinami visi šio viešojo pirkimo dokumentai.
36. Tiekėjas gali paprašyti, kad perkančioji organizacija paaiškintų pirkimo dokumentus. Perkančioji organizacija atsako į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau kaip prieš 3 darbo dienas iki pasiūlymų pateikimo termino pabaigos. Perkančioji organizacija į gautą prašymą atsako CVP IS priemonėmis ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, nenurodo, iš ko gavo prašymą. Atsakymas turi būti pateiktas ne vėliau kaip likus 1 darbo dienai iki pasiūlymų pateikimo termino pabaigos.
37. Nesibaigus pasiūlymųpateikimo terminui, perkančioji organizacija savo iniciatyva gali paaiškinti (patikslinti) pirkimo dokumentus, o patalpinta informacija tikslinama CVP IS priemonėmis bei vadovaujantis protingumo kriterijumi, nukeliant pasiūlymų pateikimo terminą.
38. Tiekėjas elektroniniu būdu CVP IS priemonėmis teikiamą pasiūlymą gali užšifruoti. Instrukciją, kaip tiekėjas gali užšifruoti elektroniniu būdu CVP IS priemonėmis teikiamą pasiūlymą, galima rasti Viešųjų pirkimų tarnybos interneto svetainėje <http://vpt.lrv.lt/uploads/vpt/documents/files/uzsifravimo_instrukcija.pdf>.

Tiekėjas, nusprendęs pateikti užšifruotą pasiūlymą, turi:

* 1. ne vėliau nei iki **pasiūlymų pateikimo termino pabaigos, nurodytos skelbime apie pirkimą termino** Lietuvos laiku CVP IS priemonėmis, naudodamasis CVP IS priemonėmis pateikti užšifruotą pasiūlymą (užšifruoti visus prisegamus pasiūlymo dokumentus) arba užšifruoti tik prisegamą užpildytą pasiūlymo dokumentą, kuriame nurodyta pasiūlymo kaina, parengtą pagal šių pirkimo sąlygų 2 priedą;
	2. **iki vokų atplėšimo procedūros (posėdžio) pradžios, nurodytos skelbime apie pirkimą, CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti tiekėjo pateiktą užšifruotą pasiūlymą (toliau – slaptažodis).
1. Tiekėjui užšifravus:
	1. visą teikiamą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas bus laikomas nepateiktu ir nebus vertinamas;
	2. pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento – perkančioji organizacija tiekėjo pasiūlymą atmes kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
2. Iškilus CVP IS techninėms problemoms, kai tiekėjas neturi galimybės pateikti perkančiajai organizacijai slaptažodžio CVP IS susirašinėjimo priemonėmis, tiekėjas turi teisę slaptažodį perkančiajai organizacijai pateikti kitomis priemonėmis pasirinktinai: perkančiosios organizacijos **oficialiu elektroniniu paštu, faksu arba raštu**. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
3. Tiekėjas pateikti slaptažodį ne CVP IS susirašinėjimo priemonėmis gali tik tuo atveju, jeigu buvo užfiksuotos techninės problemos (techninė problema – tai nustatytas CVP IS sutrikimas, dėl kurio daugiau nei 10 registruotų naudotojų (skirtingose organizacijose) negali vykdyti būtinų funkcijų, t. y. neįmanoma prisijungti prie CVP IS (https://pirkimai.eviesiejipirkimai.lt/), neveikia CVP IS susirašinėjimo funkcija, neatsidaro pasiūlymų pateikimo langas, ar kitas būtinų funkcijų sutrikimas ir informacija apie CVP IS sutrikimą yra paskelbta Viešųjų pirkimų tarnybos internetinėje svetainėje (<http://vpt.lrv.lt>)).
4. Perkančiosios organizacijos įgalioti asmenys: techniniais klausimais – Gamybos valdymo tarnybos specialistas Vytenis Jaseliūnas mob. tel.: +370 699 33181; viešųjų pirkimų klausimais – Viešųjų pirkimų skyriaus specialistė Ingrida Kumštienė, mob. tel.: +370 655 77252.

Viešųjų pirkimų skyriaus specialistė Ingrida Kumštienė

 1 priedas

**FRONTALINIO KRAUTUVO SVĖRIMO SISTEMOS**

**TECHNINĖ SPECIFIKACIJA**

|  |  |
| --- | --- |
| **Eil. Nr.** | **Techniniai reikalavimai** |
| 1. | Svėrimo įranga, kuri nustato koks kiekis medžiagos pakrautas, sumontuota ant frontalinio krautuvo |
| 2. | Įranga turi būti nauja, atspari drėgmei, dulkėms, vibracijai |
| 3. | Darbinė temperatūra: nemažesnio intervalo kaip -25oC iki +60oC |
| 4. | Svėrimo paklaida iki 2% |
| 5. | Valdymo įranga, valdymo pultas su LCD ekranu, spausdintuvas, kuris atspausdina programos pateikiamus parametrus.(Viskas montuojama krautuvo kabinoje) |
| 6. | Valdymo įrangoje turi būti USB jungtis (arba lygiavertė jungtis), per kurią galima įsirašyti krovimo parametrus iš svėrimo įrangos ir išsaugoti krovimų informaciją į USB raktą(arba jam lygiavertę laikmeną, atmintuką) |
| 7. | Informacija turi būti susieta GSM ryšio pagalba į naudotojo darbo vietą (kompiuterį), bei krovimo duomenų gavimą internetiniame puslapyje |
| 8. | Tiesioginio stebėjimo galimybė |
| 9. | Pardavėjas turi atlikti garantinę techninę priežiūrą svėrimo įrangos darbo vietoje |
| 10. | Ryšys: GSM , modemas |
| 11. | Svėrimo įrangai turi būti numatyta galimybė atlikti metrologinę patikrą. (Jeigu ji bus reikalinga) |
| 12. | Apsaugos klasė valdymo įrangai ir valdymo pultui viduje ne mažesnė kaip IP 54 |
| 13. | Apsaugos klasė slėgio davikliams išorėje ne mažesnė kaip IP 65 |
| 14. | Įrangai suteikiama ne mažiau kaip 24 mėn. garantija |
|  | **Valdymo programa turi operuoti šiais pagrindiniais parametrais (EXCEL failo suformavimas):** |
| 1. | Pakrautas svoris |
| 2. | Atmintis ne mažiau kaip 2000 pakrovimų |
| 3. | Kraunamos medžiagos pavadinimas (ne mažiau kaip 100 pavadinimų) |
| 4. | Krovimo laikas |
| 5. | Operatoriaus identifikavimas (ne mažiau 10 operatorių) |
| 6. | Klientų skaičius ne mažiau 100 klientų |
| 7. | Transporto priemonių ne mažiau 100 vnt. |
| 8. | Skirtingų frontalinio krautuvo priedų kalibravimas ne mažiau 5 vnt. |
| 9. | Valdymas ir valdymo meniu turi būti ir lietuvių kalba |

 2 priedas

**PASIŪLYMO FORMA**

20\_\_-\_\_-\_\_

**SUPAPRASTINTAS MAŽOS VERTĖS**

**FRONTALINIO KRAUTUVO SVĖRIMO SISTEMOS PIRKIMAS**

|  |  |
| --- | --- |
| Tiekėjo pavadinimas ir kodas |  |
| Tiekėjo adresas |  |
| Atsakingo asmens vardas ir pavardė, pareigos |  |
| Telefono numeris |  |
| Fakso numeris |  |
| El. pašto adresas |  |

Pažymime, kad sutinkame su visomis pirkimo dokumentų sąlygomis.

Siūlome šią pirkimo objekto kainą:

|  |  |  |  |
| --- | --- | --- | --- |
| **Eil. Nr.** | **Prekės pavadinimas** | **Mato vnt.** | **Kaina EUR****be PVM** |
| 1. | Frontalinio krautuvo svėrimo sistema(*nurodyti markę, modelį)* |  |  |
| 2. | Montavimo darbai |  |  |
| 3. | Naudojimosi duomenų baze mokestis  |  |  |
|  | Suma be PVM |  |
|  | PVM 21 proc. |  |
|  | **Bendra pasiūlymo kaina EUR su PVM** |  |

**Bendra pasiūlymo kaina EUR su PVM: \_\_\_\_\_\_\_\_\_\_\_\_\_\_\_\_\_\_\_\_\_ EUR** (*suma žodžiais*).

Pasiūlymo kainoje įvertinti visi tiekėjo mokesčiai ir išlaidos**,** tame tarpe frontalinio krautuvo svėrimo sistemos montavimo darbai, pristatymas, techninis garantinis aptarnavimas, mokestis naudojimosi duomenų baze, personalo apmokymas valdyti ir aptarnauti frontalinio krautuvo svėrimo sistemą.

Siūloma Prekė visiškai atitinka pirkimo dokumentuose ir techninėje specifikacijoje nurodytus reikalavimus, t. y. :

|  |  |  |
| --- | --- | --- |
| **Eil. Nr.** | **Techniniai reikalavimai** | **Tiekėjo siūlymas TAIP/NE/ Konkreti reikšmė ar aprašymas** |
| 1. | Svėrimo įranga, kuri nustato koks kiekis medžiagos pakrautas, sumontuota ant frontalinio krautuvo |  |
| 2. | Įranga turi būti nauja, atspari drėgmei, dulkėms, vibracijai |  |
| 3. | Darbinė temperatūra: nemažesnio intervalo kaip - 25o C iki +60oC |  |
| 4. | Svėrimo paklaida iki 2 proc. |  |
| 5. | Valdymo įranga, valdymo pultas su LCD ekranu, spausdintuvas, kuris atspausdina programos pateikiamus parametrus.(Viskas montuojama krautuvo kabinoje) |  |
| 6. | Valdymo įrangoje turi būti USB jungtis (arba jei lygiavertė jungtis), per kurią galima įsirašyti krovimo parametrus iš svėrimo įrangos ir išsaugoti krovimų informaciją į USB raktą(arba jam lygiavertę laikmeną, atmintuką) |  |
| 7. | Informacija turi būti susieta GSM ryšio pagalba į naudotojo darbo vietą (kompiuterį), bei krovimo duomenų gavimą internetiniame puslapyje |  |
| 8. | Tiesioginio stebėjimo galimybė |  |
| 9. | Pardavėjas turi atlikti garantinę techninę priežiūrą svėrimo įrangos darbo vietoje |  |
| 10. | Ryšys: GSM , modemas |  |
| 11. | Svėrimo įrangai turi būti numatyta galimybė atlikti metrologinę patikrą.(Jeigu ji bus reikalinga) |  |
| 12. | Apsaugos klasė valdymo įrangai ir valdymo pultui viduje ne mažesnė kaip IP 54 |  |
| 13. | Apsaugos klasė slėgio davikliams išorėje ne mažesnė kaip IP 65 |  |
| 14. | Įrangai suteikiama ne mažiau kaip 24 mėn. garantija |  |
|  | **Valdymo programa turi operuoti šiais pagrindiniais parametrais (EXCEL failo suformavimas):** |  |
| 1. | Pakrautas svoris |  |
| 2. | Atmintis ne mažiau kaip 2000 pakrovimų |  |
| 3. | Kraunamos medžiagos pavadinimas (ne mažiau kaip 100 pavadinimų) |  |
| 4. | Krovimo laikas |  |
| 5. | Operatoriaus identifikavimas (ne mažiau 10 operatorių) |  |
| 6. | Klientų skaičius ne mažiau 100 klientų |  |
| 7. | Transporto priemonių ne mažiau 100 vnt. |  |
| 8. | Skirtingų frontalinio krautuvo priedų kalibravimas ne mažiau 5 vnt. |  |
| 9. | Valdymas ir valdymo meniu turi būti ir lietuvių kalba |  |

Informacija apie subtiekėjus:

|  |  |
| --- | --- |
| Eil. Nr. | Subtiekėjo pavadinimas ir adresas |
|  |  |

Kartu su pasiūlymu pateikiami šie dokumentai:

|  |  |
| --- | --- |
| Eil. Nr. | Pateiktų dokumentų pavadinimas |
| 1. |  |

Šiame pasiūlyme yra pateikta konfidenciali informacija:

|  |  |  |  |
| --- | --- | --- | --- |
| Eil.Nr. | Pateikto dokumento pavadinimas | Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)\* | Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)\* |
|  |  |  |  |
| \*Pildyti tuomet, jei bus pateikta konfidenciali informacija. Dalyvis negali nurodyti, kad konfidenciali yra pasiūlymo kaina. Jei dalyvis šios lentelės neužpildo ir (arba) failo pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos ir dalyvio pasiūlymas bus išviešintas vadovaujantis Viešųjų pirkimų įstatymo 18 str. 11 dalimi. Pasiūlymas galioja iki 20\_\_\_\_\_\_\_\_\_\_\_\_\_\_\_\_\_\_\_\_ d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*Įmonės vadovas arba įgaliotas asmuo parašas vardas ir pavardė*

 3 priedas

**prekių pirkimo – PARDAVIMO SUTARTIES PROJEKTAS**

201 m. \_\_\_\_\_\_\_\_\_ \_\_\_ d. Nr. \_\_\_\_\_\_\_\_

**Uždaroji akcinė bendrovė „Grinda“**, įmonės kodas 120153047, kurios registruota buveinė yra Eigulių g. 32, Vilniuje, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Kęstučio Vaicekiūčio, veikiančio pagal uždarosios akcinės bendrovės „Grinda“ įstatus, (toliau – Pirkėjas), ir ....................................................., juridinio asmens kodas *(nurodomas kodas)*, kurio registruota buveinė yra *(adresas)*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *(pareigos, vardas, pavardė)*, veikiančio (–ios) pagal *(dokumentas, kurio pagrindu veikia asmuo)* (toliau – Pardavėjas), toliau kartu vadinamos Šalimis, o kiekviena atskirai – Šalimi, vadovaudamiesi supaprastinto mažos vertės pirkimo konkurso sąlygomis ir pasiūlymu (CVP IS pirkimo Nr. ), sudarė šią viešojo pirkimo – pardavimo sutartį, toliau vadinamą Sutartimi, ir susitarė dėl toliau išvardytų sąlygų:

**1. SUTARTIES OBJEKTAS**

* 1. Pardavėjas įsipareigoja parduoti **frontalinio krautuvo svėrimo sistemą ­­­­\_\_\_\_\_\_\_\_\_\_\_\_\_\_ ­­­­­­­­­­­­­­­­­­­­­­­**(toliau – Prekė) Pirkėjo nuosavybėn, o Pirkėjas įsipareigoja priimti Prekę ir sumokėti už ją Sutartyje nurodytomis sąlygomis ir tvarka.
	2. Prekė atitinka techninės specifikacijos reikalavimus (1 priedas).
	3. Prekė pristatoma per 14 kalendorinių dienų nuo sutarties pasirašymo dienos.
	4. Prekės pristatymo vieta – Eigulių g. 32, Vilnius.

**2. SUTARTIES ŠALIŲ TEISĖS IR PAREIGOS**

* 1. **Pardavėjas įsipareigoja:**
		1. Tinkamai, kokybiškai ir laiku parduoti Prekę pagal Sutartyje ir techninėje specifikacijoje (1 priedas) nurodytus reikalavimus;
		2. nepateikęs užsakytos Prekės nustatytais ir su Pirkėju suderintais terminais, Pardavėjas įsipareigoja Pirkėjui kompensuoti visas su tuo Prekės negavimu patirtas išlaidas;
		3. pristatyti Prekę savo lėšomis ir transportu adresu: Eigulių g. 32, Vilnius;
		4. sumontuoti ant krautuvo;
		5. savo sąskaita apmokyti Pirkėjo personalą valdyti ir aptarnauti krautuvo svėrimo sistemą;
		6. savo sąskaita atlyginti visus nuostolius Pirkėjui ir tretiesiems asmenims, kurie atsirado dėl netinkamo sutarties vykdymo ar jos nevykdymo;
		7. vykdyti visas kitas Pardavėjo prievoles, kurios yra nustatytos Lietuvos Respublikos civiliniame kodekse (Žin., 2000, Nr. 74-2262) ir kituose teisės aktuose.
	2. **Pirkėjas įsipareigoja:**
		1. priimti kokybišką Prekę;
		2. Sutartyje nustatytu laiku apmokėti už kokybišką ir Sutarties reikalavimus atitinkančios Prekės sutartą kainą;
		3. vykdyti visas kitas Pirkėjo prievoles, kurios yra nustatytos Lietuvos Respublikos civiliniame kodekse (Žin., 2000, Nr. 74-2262) ir kituose teisės aktuose.
	3. **Pardavėjo teisės:**
		1. Sutarčiai vykdyti gali pasitelkti subtiekėjus, kuriuos nurodė pasiūlyme. Pasitelkiami šie subtiekėjai: [surašyti pasiūlyme nurodytus subtiekėjus, jeigu tokių nėra parašyti žodį „nėra“].
			1. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam Sutartyje numatytam subtiekėjui galimas tik tiems įsipareigojimams, kuriems Pardavėjas pasiūlyme buvo numatęs perduoti subtiekėjams ir tik gavus Pirkėjo sutikimą.
			2. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas tik gavus Pirkėjo sutikimą ir esant vienai iš šių priežasčių:
				1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;
				2. subtiekėjas Pardavėjui atsisako atlikti jam Sutartyje numatytą įsipareigojimų dalį.
		2. Sutarties 2.3.1.1 ir 2.3.1.2. punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti vykdyti savo įsipareigojimus, tik Pardavėjui gavus Pirkėjo sutikimą.
	4. **Pirkėjo teisės:**
		1. Pardavėjui vėluojant pateikti Prekę (tiek kokybine, tiek kiekybine išraiška) daugiau nei 2 (dvi) darbo dienas, Pirkėjas turi teisę nedelsiant, be atskiro įspėjimo, pirkti Prekę iš kito pardavėjo ir reikalauti tiesioginių ir netiesioginių nuostolių atlyginimo.
	5. **Šalys įsipareigoja:**
		1. Vykdydamos šią sutartį Šalys vadovaujasi Lietuvos Respublikos viešųjų pirkimų įstatymu ir kitais teisės aktais, reglamentuojančiais viešuosius pirkimus, Civiliniu kodeksu, konkurso sąlygomis bei Pardavėjo pateiktu pasiūlymu.
		2. Šalys įsipareigoja tarpusavio santykiuose laikytis konfidencialumo: neatskleisti raštu, žodžiu ar kitokiu pavidalu tretiesiems asmenims jokios komercinės, dalykinės, finansinės informacijos, su kuria buvo supažindintos bendradarbiaudamos Sutarties pagrindu, išskyrus teisės aktų nustatytus atvejus.
1. **SUTARTIES KAINA IR ATSISKAITYMO TVARKA**
	1. Sutarties vertė su PVM – EUR (..................................................).
	2. Prekės kaina, nurodyta šios Sutarties 3.1. punkte yra galutinė ir apima visas tiesiogines ir netiesiogines išlaidas, įskaitant frontalinio krautuvo svėrimo sistemos pristatymą, montavimo darbus, techninį garantinį aptarnavimą, mokestį naudojimosi duomenų baze, personalo apmokymą valdyti ir aptarnauti frontalinio krautuvo svėrimo sistemą ir kitos išlaidos.
	3. Pirkėjas sumoka Pardavėjui už pateiktą Prekę per 30 (trisdešimt) kalendorinių dienų po Prekės priėmimo ir priimtos Prekės PVM sąskaitos – faktūros gavimo dienos.
	4. Pasikeitus PVM dydžiui Prekės kaina bus keičiama proporcingai PVM pasikeitimo dydžiui. Prekės kaina perskaičiuojama per 1 darbo dieną po Lietuvos Respublikos pridėtinės vertės mokesčio įstatymo įsigaliojimo dienos. Prekės kainos perskaičiavimas įforminamas atskiru rašytiniu Šalių susitarimu, kuris tampa neatskiriama Sutartis dalimi. Pasikeitus kitiems mokesčiams Prekės kaina negali būti perskaičiuojama.
	5. Per visą Sutarties galiojimo laikotarpį Prekės kaina dėl bendro kainų lygio kitimo perskaičiuojama nebus. Prekės kaina apima visas Pardavėjo tiesiogines ir netiesiogines išlaidas, susijusias su Prekės pardavimu. Visą riziką dėl kainos padidėjimo prisiima Pardavėjas.
	6. Šalys susitaria, kad nepaisant to, kas nurodyta mokėjimo pavedimuose, Pirkėjui atlikus mokėjimus pagal Sutartį įmokos pirmiausiai yra skiriamos padengti anksčiausiai atsiradusius įsiskolinimus pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jie buvo priskaičiuoti pagal Sutartį).
	7. Pardavėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
2. **PREKĖS KOKYBĖ**
	1. Tiekėjas garantuoja Prekės kokybę bei paslėptų trūkumų nebuvimą. Prekės kokybė privalo atitikti perkamos Prekės kokybę nustatančių konkurso sąlygų reikalavimus.
	2. Kartu su Preke pateikiama eksploatacijos instrukcija lietuvių kalba.
	3. Prekei suteikiama \_\_\_\_\_\_\_\_\_ garantija.
	4. Pirkėjas atlieka Prekės remontą ir pilną techninį aptarnavimą garantiniu laikotarpiu.
	5. Jeigu paaiškės, kad pristatyta Prekė turi trūkumų arba, kad ji neatitinka Sutarties sąlygų reikalavimų, Tiekėjas privalės savo sąskaita ir jėgomis ne ilgiau nei per 5 (penkias) darbo dienas nuo pranešimo iš Pirkėjo gavimo dienos, pranešimo gavimo dienos neskaičiuojant, pakeisti defektinę Prekę nauja, tokia pačia, kokybiška Preke ir ją sumontuoti.
3. **ŠALIŲ ATSAKOMYBĖ**
	1. Pirkėjas, nepagrįstai uždelsęs atsiskaityti už Prekę ir/ar suteiktas paslaugas Sutartyje nustatyta tvarka ir terminais, Pardavėjui pareikalavus, moka 0,02 proc. dydžio delspinigius nuo nesumokėtos kainos už kiekvieną uždelstą dieną.
	2. Jeigu Pardavėjas laiku nepristato Prekės, už kiekvieną tokio vėlavimo dieną, Pirkėjui pareikalavus, jis moka Pirkėjui 0,02 proc. dydžio delspinigius ir atlygina Pirkėjui dėl to patirtus nuostolius.
	3. Pirkėjui nustačius, kad Pardavėjas neįvykdė ar netinkamai įvykdė bet kurį įsipareigojimą pagal Sutartį, Pardavėjas sumoka Pirkėjui Sutarties įvykdymo užtikrinimo sumą – 3 proc. netesybas nuo Sutarties vertės.
	4. Šalys susitaria, kad kilus teisminiam ginčui dėl atsiskaitymo už patiektą Prekę, Pardavėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
	5. Delspinigių ir/ar netesybų sumokėjimas neatleidžia Sutarties Šalių nuo pareigos vykdyti šioje Sutartyje prisiimtus įsipareigojimus.
4. **NENUGALIMA JĖGA**
	1. Sutarties Šalys atleidžiamos nuo atsakomybės už savo įsipareigojimų nevykdymą jei tai atsitinka dėl nenugalimos jėgos, apibrėžtos Civilinio kodekso 6.212 straipsnyje, veikimo. Šalis, kuri savo įsipareigojimų nevykdymą grindžia „Force majeure“ aplinkybėmis, privalo iš karto po jų atsiradimo informuoti raštu kitą šalį ir, šiai pareikalavus, pristatyti dokumentus, patvirtinančius „Force majeure“ aplinkybių atsiradimą.
	2. Šalis, prašanti atleisti nuo atsakomybės, sužinojusi apie kliūtį bei jos poveikį įsipareigojimų vykdymui, kuo skubiau turi pranešti kitai Šaliai apie susidariusią situaciją. Būtina pranešti ir tuomet, kai išnyksta pagrindas nevykdyti įsipareigojimų.
	3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta, nuo pranešimo momento. Laiku nepranešusi, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
	4. Kiekviena Šalis turi teisę nutraukti Sutartį, jei nenugalimos jėgos aplinkybės užsitęsė daugiau, kaip 1 (vieną) mėnesį, ir dėl to negalima vykdyti abipusių įsipareigojimų.
5. **SUTARTIES GALIOJIMAS**
	1. Sutartis įsigalioja Šalims ją pasirašius ir galioja 24 (dvidešimt keturis) mėnesius nuo Sutarties pasirašymo bei iki pilno Šalių tarpusavio įsipareigojimų įvykdymo.
	2. Sutartis baigiasi, kai Šalys tinkamai įvykdo visas iš Sutarties kylančias prievoles arba kol Šalys sutaria Sutartį nutraukti, arba Sutartis nutraukiama įstatymu ar Sutartyje nustatytais atvejais.
	3. Sutartis bet kuriuo metu gali būti nutraukiama abipusiu Šalių susitarimu.
6. **BAIGIAMOSIOS NUOSTATOS**
	1. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
	2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas Lietuvos Respublikos teisme pagal Pirkėjo buveinės vietą.
	3. Sutarties šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
	4. Sutarties sąlygos Sutarties galiojimo laikotarpiu negali būti keičiamos, išskyrus tokias sąlygas, kurias pakeitus nebūtų pažeisti Lietuvos Respublikos Viešųjų pirkimų įstatymo 3 straipsnyje nustatyti principai ir tikslai.
	5. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
	6. Sutartis sudaryta lietuvių kalba 2 (dviem) egzemplioriais, turinčiais vienodą teisinę galią – po vieną kiekvienai Šaliai.
7. **SUTARTIES PRIEDAI**
	1. Techninė specifikacija (1 priedas).
8. **ŠALIŲ REKVIZITAI IR PARAŠAI**

Pirkėjas: Pardavėjas:

**UAB „Grinda“**

Eigulių g. 32, LT- 03150 Vilnius

Įmonės kodas 120153047

PVM mokėtojo kodas LT201530410

Tel. (8 5) 215 2089, faksas (8 5) 215 2104

1. s. LT76 7180 3000 1046 7627

AB Šiaulių bankas

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Direktorius

Kęstutis Vaicekiūtis

A.V. A. V.